Aleksandriya muskati
Aleksandariya muskati – Vitis vinifera muskat oilasiga mansub oq-sariq uzum. U qadimiy uzum navlaridan biri hisoblanadi va sharob mutaxassislari uni genetik jihatdan oʻzgartirilmagan eng qadimgi uzumlardan biri deb hisoblashadi. Uzum Shimoliy Afrikada paydo boʻlgan va bu nom, ehtimol, uzumni sharob tayyorlash uchun ishlatgan qadimgi misrliklar bilan bogʻliqligidan kelib chiqqan. Bundan tashqari, ovqat va mayiz uchun ishlatiladigan uzum navlaridan biri hisoblanadi. Aleksandariya muskati Gretsiyaning Shimoliy-Sharqiy Egey mintaqasidagi Lemnos orolida juda koʻp oʻstirilgan va Kleopatra ham u yerdan yetishtirilgan muskatdan sharob ichganligi haqida ham maʼlumotlar mavjud. Ispaniyada uzum 2015 yilda, asosan, Malaga, Alikante, Valensiya va Kanar orollarida yetishtirilgan 10,318 gektar (25,496 akr) bilan oltinchi eng koʻp ekilgan oq uzum navidir. Bu Avstraliya va Janubiy Afrika vino sanoatida muhim uzum hisoblanadi.